钦定古今图书集成/明伦汇编/闺媛典/第318卷 > 皇清五十一 > 李世灿妻裴氏
## 钦定古今图书集成/明伦汇编/闺媛典/第318卷 > 皇清五十一 > 李世灿妻裴氏

按《霍丘县志》：裴氏，李世灿妻。年十六于归，越四载灿亡，遗孤敦甫二岁。敏方数月，氏哀毁灭性，殆不欲生。其母劝之曰：“不念李氏后乎？” 氏曰：“诺。” 时氏无翁姑，又家贫，亲操井臼，延师训子，历辛苦三十载。二子皆为诸生，犹勉之曰：“汝益当奋志，无忘先人。” 事闻，督学具题旌表。